PROGRAMA ERASMUS+ PRÀCTIQUES

Pots trobar tota la informació sobre el Programa Erasmus+ Pràctiques a la pàgina web del [Servei d’Ocupabilitat de la UAB](http://www.uab.cat/web/mobilitat-professional-br/-internacional/convocatoria-1345724397553.html). EINA, al ser un centre adscrit a la UAB, gaudeix dels convenis i acords del Programa Erasmus+ Pràctiques, però no dels de la UAB Exchange Programme Traineeships. El programa Erasmus+ Pràctiques permet fer estades en qualsevol dels 28 estats membres de la Unió Europea, incloent-hi Islàndia, Liechtenstein, Noruega, Turquia i la República de Macedònia.

La cerca del lloc de pràctiques l’ha de realitzar cada estudiant, tenint en compte els seus propis interessos, possibilitats i disponibilitat. Des de la UAB, s’ofereixen un conjunt de recursos per ajudar-vos en aquesta cerca:

* [Portals de cerca de pràctiques](http://www.uab.cat/web/mobilitat-professional-br/-internacional/practiques-a-l-estranger-1345719915785.html#2)
* [Treballar a l’estranger](http://www.uab.cat/web/mobilitat-professional-br/-internacional/treballar-a-l-estranger-1345705641917.html): cerca a través de portals propis dels països i també per sectors professionals
* [Arts i Humanitats](http://www.uab.cat/doc/DOC_Arts_i_Humanitats): enllaços d’interès relacionats amb arts i humanitats
* [Recomanacions](http://www.uab.cat/web/mobilitat-professional-br/-internacional/practiques-a-l-estranger-1345719915785.html#2) per cercar pràctiques o feines internacionals

La convocatòria està oberta al llarg de tot el curs, i per tant podeu inscriure-us en qualsevol moment (sempre i quan estigueu matriculats/des a EINA).

* Aquest és l’enllaç a la [convocatòria](http://www.uab.cat/web/mobilitat-professional-br/-internacional/convocatoria-1345724397553.html#5.Terminis) on podreu conèixer els requisits per participar en el Programa Erasmus+ Pràctiques.
* En aquest altre [enllaç](http://www.uab.cat/web/mobilitat-professional-br/-internacional/sol-licitud-documentacio-i-resolucio-1345724397655.html) podreu veure el formulari de sol·licitud, consultar tota la documentació requerida, els terminis de sol·licitud i les dates de Resolució, i on es van penjant les resolucions.

Les estades Erasmus+ Pràctiques es poden fer tant curriculars (superació de crèdits durant l’estada), com extracurriculars (s’incorpora l’estada al Suplement Europeu al Títol), i com per a estudiants recent titulats (inscriure’s a la convocatòria mentre encara es té l’expedient obert i s’ha de tenir tancat en iniciar la mobilitat).

* Per les curriculars, és el centre i cada coordinador/a qui determina si la mobilitat pot comportar o no la superació de crèdits.
* El programa marca que l’estada mínima és de 2 mesos i per estades de pràctiques l’estudiant ha de tenir una presència a l’empresa o institució d’entre 6-8 hores. Això implica que les pràctiques curriculars hauran de ser de més hores que si es fessin fora del programa de mobilitat.

Esperem que aquesta informació sigui del vostre interès, i no dubteu en contactar-nos per qualsevol dubte o aclariment. La Jo Milne, coordinadora d’Internacional, us podrà atendre a través d’aquesta adreça de correu electrònic internacional@eina.cat.

També podeu contactar directament amb la **Unitat de Mobilitat Professional Internacional** de la UAB a través del mail erasmus.practiques.tc@uab.cat, occupational.mobility@uab.cat, o el telèfon 93 586 87 59.